સભાસદો દ્વારા પ્રમુખ સ્થાને તેમજ કાર્યસુચીમાં લેવામાં આવેલ કામોને બહાલી આપવામાં આવી હતી. આ પ્રસંગે એક સભાસદ દ્વારા મશીનરી ચીમની પેટે સંસ્થા દ્વારા કરવામાં આવનાર ચાર કરોડના ખર્ચ બાબતે તેમજ કર્મચારીઓ સાથે સંસ્થાના મેનેજીંગ ડીરેક્ટર ગમે તેવો વ્યવહાર કરતા હોવાની રજુઆતો પણ કરાઇ હતી. જે અંગે પ્રમુખ દ્વારા કર્મચારીઓનો મામલો એ આ સભામાં લઇ શકાય તેમ નથી. કારણ કે તે ખેડુત હીતથી અલગ મામલો છે. તેમ છતા આજે પણ ૩૦૦ જેટલા કર્મચારીની ઘટ હોવાના કારણે મેનેજમેન્ટે થોડુ કડકાઇથી કામ લેવુ પડે છે. વધુમાં મશીનરી તેમજ ચીમની પેટે જે ખર્ચ કરવામાં આવે છે. તે પણ સભાસદોના હીતમાં હોવાનુ જણાવ્યુ હતુ. આ પ્રસંગે ઉપપ્રમુખ કમલેશભાઇ નાયક, સંસ્થાના ડીરેક્ટર હેમંતભાઇ નાયક, ભરત પટેલ,ઇશ્વરલાલ પટેલ, જતીનદેસાઇ, રમેશભાઇ પરમાર, લીના દેસાઇ, નરેન્દ્રભાઇ પટેલ, ગૌતમ પટેલ જેવા સંસ્થાના તમામ સંચાલક મંડળના સભ્યો હાજર રહ્યા હતા.